E L Ő T E R J E S Z T É S

**Szombathely Megyei Jogú Város közgyűlése Oktatási és Szociális Bizottsága**

**2018. április 24-i ülésére**

**Javaslat együttműködési megállapodás jóváhagyására**

Szombathely Megyei Jogú Város Közgyűlésének Oktatási és Szociális Bizottsága a 2018. márciusi ülésén tárgyalt a Haladás VSE (a továbbiakban: Egyesület) Ovi-foci program megvalósításával kapcsolatos kezdeményezéséről. A Bizottság a 70/2018. (III.27.) OSZB. számú határozatában támogatta, hogy az Önkormányzat óvodáiban, az óvodák döntése alapján Ovi-foci program induljon. A Bizottság a szóban forgó határozatában felkérte az Egészségügyi és Közszolgálati Osztályt, hogy készítse el az Egyesület és az önkormányzati fenntartású óvodák közötti megállapodás tervezetét, amelyet a Bizottság jóváhagy.

Előzőekre tekintettel az Egészségügyi és Közszolgálati Osztály elkészítette az Ovi-foci program megvalósításával kapcsolatos együttműködési megállapodás tervezetét, amely az előterjesztés mellékletét képezi. A megállapodás tervezete az Egyesület valamint az óvodavezetői munkaközösség részére megküldésre kerül, az együttműködési megállapodás tartalmával az Egyesület és az óvodavezetői munkaközösség is egyetértett.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2018. április „ ”

**/: Koczka Tibor :/**

**HATÁROZATI JAVASLAT**

**..../2018. (IV. 24.) OSZB. sz. határozat**

1. Szombathely Megyei Jogú Város Közgyűlésének Oktatási és Szociális Bizottsága a „Javaslat együttműködési megállapodás jóváhagyására” című előterjesztést megtárgyalta, és a Haladás VSE valamint az önkormányzati fenntartású óvodák között kötendő együttműködési megállapodást az előterjesztés melléklete szerinti tartalommal jóváhagyja.
2. A Bizottság felkéri a polgármestert, hogy az együttműködési megállapodást az önkormányzati fenntartású óvodák részére küldje meg.

**Felelős: Dr. Puskás Tivadar polgármester**

**Rettegi Attila, a bizottság elnöke**

**(dr. Bencsics Enikő, az Egészségügyi és Közszolgálati Osztály vezetője**

**Kovács Balázs, a Köznevelési, Sport és Ifjúsági Iroda vezetője)**

**Határidő: azonnal**